| **Canadair CL-415** |
| --- |
| Canadair CL-415*Canadair CL-415* |
| Περιγραφή |
| Αποστολή | Αμφίβιο Πυροσβεστικό Αεροσκάφος |
| Πλήρωμα | 2 |
| Κατασκευαστής | Bombardier (Canadair) |
| Διαστάσεις |
| Μήκος | 19.82 m |
| Εκπέτασμα | 28.6 m |
| Ύψος | 8.98 m |
| Βάρος |
| Άδειο | 12,834 kg |
| Μέγιστο απογείωσης | 19,848 kg |
| Πηγή ισχύος |
| Κινητήρες | 2× Pratt & Whitney Canada PW123AF |
| Επιδόσεις |
| Μέγιστη ταχύτητα | 377 km/h |
| Αυτονομία | 2,443 km |
| Μέγιστο ύψος | 4,500 m |
| Μεταφορική Ικανότητα |
| Μέχρι 6,140 λίτρα νερού ή επιβραδυντικού υγρού |
|

Το Bombardier (πρώην Canadair) **CL-415** (***SuperScooper***) είναι Καναδικό αμφίβιο αεροσκάφος, ειδικά σχεδιασμένο για ρόλους αεροπυρόσβεσης. Είναι το μόνο αεροσκάφος σχεδιασμένο και κατασκευασμένο αποκλειστικά για αυτόν τον ρόλο και βασίζεται στο CL-215 της ίδιας εταιρίας.

Περιγραφή
---------

Αεροσκάφος CL-415 κατά τη διάρκεια υδροληψίας
Το CL-415 έκανε την πρώτη του πτήση το Δεκέμβριο του 1993 και οι πρώτες παραδόσεις άρχισαν τον Νοέμβριο του 1994. Εφοδιάζεται από δύο νέους τουρμποπρόπ κινητήρες Pratt & Whitney Canada PW123AF, αντικαθιστώντας τους εμβολοφόρους κινητήρες του CL-215, ενώ έχει και αναβαθμισμένο κόκπιτ υγρών κρυστάλλων. Επίσης έγιναν πολλές αεροδυναμικές βελτιώσεις με την προσθήκη πτερυγίων και τον επανασχεδιασμό μερών της ατράκτου.

Το CL-415 έχει ικανότητα υδροληψίας μέχρι 6.140 λίτρων νερού από υδάτινες επιφάνειες (θάλασσες, λίμνες) που βρίσκονται κοντά στην περιοχή της πυρκαγιάς, το οποίο μπορεί να εμπλουτίσει με επιβραδυντικό αφρό και να το επιρρίψει στη φωτιά, επαναλαμβάνοντας τη διαδικασία χωρίς να χρειάζεται να επιστρέψει στην βάση του για ανεφοδιασμό. Επίσης .σχεδιάστηκε έτσι ώστε να μπορεί να ρίχνει μεγάλες ποσότητες επιβραδυντικού υγρού, στα πρώτα στάδια της φωτιάς, αποτρέποντας την από το να βγει εκτός ελέγχου. Παράλληλα έγινε διαθέσιμη και μία έκδοση πολλαπλών ρόλων του CL-415 (CL-415MP) για χρήση ως αεροσκάφος έρευνας και διάσωσης ή ελαφρύ μεταγωγικό.

**Προωθητικό σύστημα.** Το προωθητικό σύστημα αποτελείται από δυο ελικοστροβιλοκινητήρες τύπου P&W 123 AF, μεγιστη ισχύος 4766 h.p. Ο κινητήρας κινεί μια τετράφυλλη έλικα της Hamilton Standard, την 14SF, σταθερής ταχύτητας, διαμέτρου 3,79 m κατασκευασμένη από συνθετικά υλικά. 
**Τύπος PW 123 AF:** Μήκος 2,133 m; Διάμετρος 0,660 m; Ύψος 0,838 m; "ξηρό" βάρος 450 kg.

Τα καύσιμα του αεροσκάφους περιέχονται σε δεξαμενές στην πτέρυγα με συνολικό βάρος 4650 kg.

Viking Air CL-515
-----------------

Η παραγωγή του CL-415 από την Bombardier σταμάτησε το 2015. Το 2016 η Viking Air απέκτησε τα δικαιώματα των CL-215, CL-215T και CL-415 και το 2018 άρχισε να δουλεύει πάνω στον διάδοχο τους, το Viking Air CL-515.

Το 2019 ανακοινώθηκε ότι το υπουργείο Άμυνας της Ινδονησίας παρήγγειλε τα πρώτα 6 CL-515.

Χρήστες
-------

Αεροσκάφος CL-415 κατά τη διάρκεια ρίψης νερού στην Πάρνηθα.
* Καναδάς Καναδάς  - 17
* Κροατία Κροατία - 6
* Γαλλία - 13
* Ελλάδα Ελλάδα - 18 (7 CL-415GR και 11 CL-215GR/AF)
* Ιταλία - 14
* Ισπανία - 5

Ατυχήματα
---------

Το 2055 (CL-415MP) της Ελληνικής Πολεμικής Αεροπορίας που συνετρίβη κατά την διάρκεια πυρόσβεσης στις 23 Ιουλίου 2007 στα Στύρα Ευβοίας.
Από τα 95 που έχουν κατασκευαστεί έως σήμερα έχουν χαθεί τα 11 λόγω ατυχημάτων:

* 11 Νοεμβρίου, 1997 - s.n 2025 - F-ZBFQ/43 - Γαλλική Πολιτική Προστασία (Securité Civile France)
* 16 Αυγούστου, 2003 - s.n 2008 - I-DPCN - Ιταλική Πολιτική Προστασία (SOREM Italy)
* 8 Μαρτίου, 2004 - s.n 2018 - F-ZBEZ/41 - Γαλλική Πολιτική Προστασία (Securité Civile France)
* 18 Μαρτίου, 2005 - s.n 2051 - I-DPCK - Ιταλική Πολιτική Προστασία (SOREM Italy)
* 1 Αυγούστου, 2005 - s.n 2011 - F-ZBEO/36 - Γαλλική Πολιτική Προστασία (Securité Civile France)
* 7 Απριλίου, 2006 - s.n 2039 - Ελληνική Πολεμική Αεροπορία (Hellenic Air Force)
* 23 Ιουλίου, 2007 - s.n 2055 (CL-415MP) - Ελληνική Πολεμική Αεροπορία (Hellenic Air Force)
* 24 Ιουλίου, 2007 - s.n 2045 - I-DPCX - Ιταλική Πολιτική Προστασία (SOREM Italy)
* 3 Ιουλίου, 2013 - s.n 2076 - C-FIZU - Πολιτεία Newfoundland and Labrador (Καναδάς)
* 5 Μαΐου, 2014 - s.n 2050 - Ελληνική Πολεμική Αεροπορία (Hellenic Air Force)

  

**Ατυχήματα CL-415 παγκοσμίως -->**

Το CL-415 σε Ελληνική υπηρεσία
------------------------------

Η Ελληνική Πολεμική Αεροπορία άρχισε να παραλαμβάνει τα πρώτα CL-415 τον Ιανουάριο του 1999. Τα αεροσκάφη αρχικά εντάχθηκαν στην 383 Μοίρα Ειδικών Επιχειρήσεων και Αεροπυρόσβεσης που είχε ως έδρα την 112 Πτέρυγα Μάχης, στην αεροπορική βάση της Ελευσίνας, και το 2006 η Μοίρα μετεγκαταστάθηκε στην 113 Πτέρυγα Μάχης που εδρεύει στο Αεροδρόμιο «Μακεδονία» της Θεσσαλονίκης. Τα Ελληνικά CL-415 επιχειρούν αποστολές αεροπυρόσβεσης και έρευνας και διάσωσης, τόσο στην Ελλάδα όσο και στο εξωτερικό.

Παραπομπές
----------

1. ↑  «Bombardier closes CL-415 air tanker plant in Ontario, Canada». *Fire Aviation* (στα Αγγλικά). 14 Οκτωβρίου 2015. Ανακτήθηκε στις 29 Αυγούστου 2020.
2. ↑  «Viking Air to buy type certificates for Bombardier amphibians».
3. ↑  «Η Viking Air δρομολογεί το CL-515;». *Πτήση & Διάστημα*. 25 Αυγούστου 2018. Ανακτήθηκε στις 29 Αυγούστου 2020.
4. ↑  «Viking Canadair 515 | Viking's Aerial Firefighter». *aerialfirefighter.vikingair.com*. Ανακτήθηκε στις 29 Αυγούστου 2020.
5. ↑  «Indonesia to receive world's first CL-515 in seven aircraft deal with Longview». *Wings Magazine* (στα Αγγλικά). 24 Ιουνίου 2019. Ανακτήθηκε στις 29 Αυγούστου 2020.
6. ↑  Πολεμική Αεροπορία Οπλοστάσιο Canadair CL-415
7. ↑  355 M.T.M. Ιστορικά στοιχεία - Γενικές πληροφορίες
8. ↑  Απογειώθηκαν τα Ελληνικά Canadair CL-415 της 113ΠΜ της Μίκρας με …Προορισμό το Ισραήλ!

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Canadair CL-415** |

* Σελίδα με τους πεσόντες των Ελληνικών Canadair CL-415 Αρχειοθετήθηκε 2007-09-27 στο Wayback Machine.
* Η επίσημη ιστοσελίδα της canadair για το CL-415 Αρχειοθετήθηκε 2007-06-24 στο Wayback Machine.
* Η επίσημη ιστοσελίδα του CL-415 δεν λειτουργεί
* Η επίσημη Ιστοσελίδα της 383 Μοίρας Ειδικών Επιχειρήσεων & Αεροπυρόσβεσης
* Το CL-415 στην επίσημη ιστοσελίδα της Ελληνικής Πολεμικής Αεροπορίας
* Σελίδα με φωτογραφίες των Ελληνικών Canadair
* Το CL-415 στο planepictures.net
* Το CL-415 στο airliners.net
* Το CL-415MP στο redstar.gr
* CL-215-6B11 (CL-415) Αμφίβιο πυροσβεστικό αεροσκάφος

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |